જો કે ઇઝરાયલ મોદીની પેલેસ્ટાઇન મુલાકાત ઉપર કોઇ વિશેષ ધ્યાન આપે અથવા તો તેનું ખોટું અર્થઘટન કરે એવી કોઇ શક્યતા નથી. ઇઝરાયલના વડાપ્રધાન બેન્જામિન નેતાન્યાહૂ તાજેતરમાં ભારતની મુલાકાતે આવ્યા ત્યારે તેમને પૂછવામાં આવ્યું હતું કે જેરૂસલેમને ઠરાવ વિરુદ્ધ ભારતે મત આપ્યો હતો તેનો અર્થ શુ હોઇ શકે? આ પ્રશ્નના પ્રત્યુત્તરમાં તેમણે તદ્દન બેદરકાર અને ઉડાઉ જવાબ આપ્યો હતો. જે રીતે અને જે દિશામાં ભારત અને ઇઝરાયલના સંબંધો ઘનિષ્ઠ બનતા જાય છે તેનાથી ઇઝરાયલ ખુબ જ ખુશ છે અને મોદીની પેલેસ્ટાઇન મુલાકાતથી દુઃખ લગાડવાનું તેની પાસે કોઇ વાજબી કારણ પણ નથી, કારણકે મોદીની તે મુલાકાત ફક્ત પ્રતિકાત્મક જ હતી.